Valerij Alexejevič Čudinov

Valerij Alexejevič Čudinov (; * 30. jún 1942, Moskva, ZSSR† 6. február 2023, Moskva) bol ruský filozof, docent na katedre dejín kultúry na Štátnej akadémii Slovanských kultúr

V roku 1967 ukončil Fyzikálnu fakultu Moskovskej štátnej univerzity Lomonosova, hovoril rusky, nemecky a anglicky. Uverejnil vyše než 120 publikácií, ani jedna z nich však nebola publikovaná v recenzovanom odbornom časopise. Venoval sa slovanskej mytológii a paleografii.

Čudinov presadzoval myšlienku, že slovanská civilizácia je omnoho staršia, než sa dnes odborníci domnievajú, ba dokonca viac než všetky ostatné známe civilizácie. Základ slovanského písma videl už paleolite. Tvrdil, že existuje písmo runika, ktoré Slovania používali pred hlaholikou a cyrilikou, a ktoré malo dokazovať vysokú úroveň duchovnej kultúry Slovanov v minulosti.

Všeobecne bol považovaný za pseudovedca a jeho práce nie sú uznávané odbornou verejnosťou.

Referencie

Iné projekty

Externé odkazy 
 Oficiálny web

Osobnosti z Moskvy
Sovietski filozofi
Ruskí filozofi
Sovietski spisovatelia
Ruskí spisovatelia
Pseudovedci
Absolventi Moskovskej štátnej univerzity M. V. Lomonosova